Komisijas atzinums saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu Eiropas Parlamenta un Padomes direktīvai par to, kā piemērot vienlīdzības principu attieksmē pret vīriešiem un sievietēm, kuri darbojas pašnodarbinātas personas statusā, un ar ko atceļ Direktīvu 86/613/EEK /* COM/2010/0347 galīgā redakcija - COD 2008/0192 */





[pic] | EIROPAS KOMISIJA | Briselē, 23.6.2010 COM(2010)347 galīgā redakcija 2008/0192 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par to, kā piemērot vienlīdzības principu attieksmē pret vīriešiem un sievietēm, kuri darbojas pašnodarbinātas personas statusā, un ar ko atceļ Direktīvu 86/613/EEK 2008/0192 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par to, kā piemērot vienlīdzības principu attieksmē pret vīriešiem un sievietēm, kuri darbojas pašnodarbinātas personas statusā, un ar ko atceļ Direktīvu 86/613/EEK 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk ir izklāstīts Komisijas atzinums par Parlamenta ierosinātajiem 17 grozījumiem. 2. Vispārīga informācija Komisija 2008. gada 3. oktobrī pieņēma direktīvas priekšlikumu[1] un tajā pašā dienā nosūtīja to Eiropas Parlamentam un Padomei, lai to pieņemtu ar EK līguma 251. pantā noteikto koplēmuma procedūru. Eiropas Ekonomikas un sociālo lietu komiteja sniedza atzinumu 2009. gada 24. martā. Eiropas Parlaments 2009. gada 6. maijā pirmajā lasījumā pieņēma normatīvo rezolūciju, ar kuru apstiprināja Komisijas priekšlikumu ar 28 grozījumiem[2]. Komisija Eiropas Parlamenta plenārsēdē paziņoja, ka tā var pieņemt lielāko daļu grozījumu pilnībā vai pēc būtības. Padome saskaņā ar EK līguma 251. pantu 2009. gada 30. novembrī panāca politisku vienošanos par priekšlikumu un 2010. gada 8. martā oficiāli pieņēma tās nostāju pirmajā lasījumā[3]. Komisija 2010. gada 22. martā pieņēma paziņojumu Eiropas Parlamentam par Padomes nostāju pirmajā lasījumā[4]. 3. Priekšlikuma mērķis Komisijas priekšlikuma mērķis ir grozīt Kopienas tiesisko regulējumu attiecībā uz vienlīdzības principa piemērošanu attieksmē pret pašnodarbinātām sievietēm un vīriešiem un šo personu laulātajiem. Ar šo priekšlikumu ievieš būtiskas izmaiņas direktīvā, kas ir spēkā no 1986. gada. Pirmkārt, priekšlikumā ir paplašināts “laulāto” jēdziens, tajā iekļaujot dzīves partnerus, ja tie ir atzīti saskaņā ar valsts tiesību aktiem. Otrkārt, priekšlikumā paredzēts, ka laulātajam, kas palīdz pašnodarbinātajai personai, dodot ieguldījumu ģimenes uzņēmuma darbībā, pēc viņa pieprasījuma ir jābūt tiesībām uz sociālo aizsardzību. Visbeidzot, priekšlikumā paredzēts, ka pašnodarbinātām sievietēm un līdzstrādājošām laulātajām pēc viņu pieprasījuma jāpiešķir tiesības uz maternitātes pabalstu, kas tām ļauj pārtraukt profesionālo darbību vismaz uz 14 nedēļām. 4. Komisijas atzinums par Eiropas Parlamenta ierosinātajiem grozījumiem Savā paziņojumā par Padomes nostāju pirmajā lasījumā Komisija secināja, ka, lai gan Padomes nostāja pirmajā lasījumā attiecībā uz dažiem nozīmīgiem jautājumiem neatbilst tās sākotnējam priekšlikumam, vienīgā iespēja turpināt procedūru ir atbalstīt Padomes nostāju pirmajā lasījumā. Eiropas Parlaments veica ierobežotu skaitu grozījumu Padomes nostājā, un šo grozījumu galvenais mērķis ir padarīt tekstu skaidrāku, nevis mainīt tā darbības jomu. Eiropas Parlamenta grozījumi ir apspriesti un apstiprināti abu likumdevēju apspriedēs, un tos atbalsta Eiropas Komisija. 4.1. Komisijas pieņemtie grozījumi Komisija pieņem visus grozījumus, par kuriem ir nobalsojis Eiropas Parlaments, jo tie ir saskaņā ar priekšlikuma vispārīgo mērķi. 5. Secinājums Saskaņā ar Līguma par Eiropas Savienības darbību 293. panta 2. punktu Komisija savu priekšlikumu groza atbilstīgi grozījumiem, par kuriem Eiropas Parlaments nobalsoja 2010. gada 18. maija plenārsēdē. [1] COM(2008) 636. [2] A6-0258/2009. [3] Nostāja (ES) Nr. 8/2010, OV C 123, 12.5.2010., 5. lpp. [4] COM(2010) 99.